LISA

KOONDDOKUMENT

„Nizza“

PDO-IT-01896

Taotluse esitamise kuupäev: 2.12.2014

1. Registreeritav(ad) nimetus(ed)

Nizza

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

Nizza ja Nizza Riserva (1. veinikategooria)

Värvus: intensiivne rubiinpunane, mis muutub laagerdudes granaatpunaseks

Lõhn: intensiivne, iseloomulik, eeterlik

Maitse: kuiv, täidlane, harmooniline ja ümar

Minimaalne üldalkoholisisaldus mahuprotsentides: 13 mahuprotsenti

Suhkruvaba ekstrakti miinimumsisaldus: 26 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused

Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 5,0 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

Nizza Vigna ja Nizza Riserva Vigna (1. veinikategooria)

Värvus: intensiivne rubiinpunane, mis muutub laagerdudes granaatpunaseks

Lõhn: intensiivne, iseloomulik, eeterlik

Maitse: kuiv, täidlane, harmooniline ja ümar

Minimaalne üldalkoholisisaldus mahuprotsentides: 13,5 mahuprotsenti

Suhkruvaba ekstrakti miinimumsisaldus: 28 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused

Maksimaalne üldalkoholisisaldus (mahuprotsentides): Minimaalne tegelik alkoholisisaldus (mahuprotsentides): Minimaalne üldhappesus: 5,0 grammi liitri kohta väljendatud viinhappena Maksimaalne lenduvate hapete sisaldus (milliekvivalentides liitri kohta): Maksimaalne vääveldioksiidi üldsisaldus (milligrammides liitri kohta):

5. Veinivalmistustavad

5.1. Veinivalmistuse eritavad

Laagerdamine

Veinivalmistuse eritavad

Nizza: vein peab olema laagerdunud vähemalt 18 kuud, millest vähemalt 6 kuud puitvaadis alates saagikoristusaastale järgneva aasta 1. jaanuarist.

Nizza Vigna: vein peab olema laagerdunud vähemalt 18 kuud, millest vähemalt 6 kuud puitvaadis alates saagikoristusaastale järgneva aasta 1. jaanuarist.

Nizza Riserva: vein peab olema laagerdunud vähemalt 30 kuud, millest vähemalt 12 kuud puitvaadis alates saagikoristusaastale järgneva aasta 1. jaanuarist.

Nizza Riserva Vigna: vein peab olema laagerdunud vähemalt 30 kuud, millest vähemalt 12 kuud puitvaadis alates saagikoristusaastale järgneva aasta 1. jaanuarist.

Veini lisamine vaatidesse

Veinivalmistuse eritavad

Kohustusliku laagerdamisprotsessi ajal võib vaatidesse lisada kuni 10 % ulatuses koguruumalast sama aastakäigu sama veini, mida võib hoida muus mahutis kui puitvaadis.

Rikastamine

Veinivalmistamise puhul kehtestatud piirangud

Veini Nizza DOCG alkoholisisalduse suurendamiseks ei ole ette nähtud ühtegi rikastamisviisi.

5.2. Maksimaalne saagikus

Nizza ja Nizza Riserva:

49 hektoliitrit hektari kohta.

Nizza Vigna kolmandal aastal pärast istutamist:

26,60 hektoliitrit hektari kohta.

Nizza Vigna neljandal aastal pärast istutamist:

30,80 hektoliitrit hektari kohta.

Nizza Vigna viiendal aastal pärast istutamist:

35 hektoliitrit hektari kohta.

Nizza Vigna kuuendal aastal pärast istutamist:

39,90 hektoliitrit hektari kohta.

Nizza Vigna seitsmendal aastal pärast istutamist:

44,10 hektoliitrit hektari kohta.

6. Määratletud geograafiline piirkond

Veini Nizza DOCG (KPN) tootmispiirkond hõlmab järgmiste omavalitsuste koguterritooriumi: Agliano Terme, Belveglio, Calamandrana, Castel Boglione, Castelnuovo Belbo, Castelnuovo Calcea, Castel Rocchero, Cortiglione, Incisa Scapaccino, Mombaruzzo, Mombercelli, Nizza Monferrato, Vaglio Serra, Vinchio, Bruno, Rocchetta Palafea, Moasca ja San Marzano Oliveto.

7. Peamised veiniviinamarjasordid

„Barbera N“

8. Seos(ed)

Veinid Nizza DOCG (KPN) (1. veinikategooria)

Seost väljendavad looduslikud tegurid

A) Tootmispiirkond hõlmab Asti provintsis Nizza omavalitsusüksusega külgnevat 18 omavalitsust. See on traditsiooniliselt olnud viinamarjasordi „Barbera“ kasvatamispiirkond.

See on madalate (150–400 meetrit) mägedega ala, mida iseloomustab mõõdukas vähese tuulega kliima ja kus keskmine sademete hulk on ligikaudu 700 mm. Pinnas on enamasti lubjarikas, keskmise sügavusega ning aluskivim koosneb lubja- ja liivarikkast merglist. Nizza viinamarjakasvatusala on geoloogiliselt osa Asti piirkonnas asuva Pliocene jõe orust, selle pinnas on enamasti setteline ja koosneb peamiselt tertsiaar-perioodi liivarikkast merglist. Mullas on palju kaltsiumkarbonaati ja üldiselt vähe orgaanilist ainet, toitainesisaldus on väike, kuid hästi tasakaalustatud.

Seost väljendavad inimtegurid

Nizza piirkonnas toimib keskkonna ja inimeste vahel täiuslik sünergia, mille tulemusena on välja kujunenud traditsiooniline viinapuude kärpimisviis, nn kaheõlaline Guyot' lõikus ja kobarate piisav harvendamine, mistõttu on Nizza viinamarjaistanduse saagikus väga madal (maksimaalselt 7 t/ha või vähem). Mõnikord kasutatakse ka nöörpuumeetodit, saagikuse kontrollimist ja lehestiku asjakohast kärpimist, mis tagab lõunasse avanevatel nõlvadel „Barbera“ viinamarjade parima kvaliteedi. Viinamarju korjatakse väga hoolikalt ja täielikult käsitsi, et säilitada viinamarjade omapära võimalikult täielikult. Selle suurepärase tooraine kasutamiseks on välja töötatud täiuslik veinivalmistustehnika. Laagerdumisaeg kestab vähemalt 18 kuud ning ulatub Nizza Riserva puhul kuni 30 kuuni. Nizza viinamarjakasvatuspiirkonna istandused on ammustel aegadel välja kujunenud ja põlvest-põlve edasi antud viinamarjakasvatuse traditsioonide järgimise suurepärane tulemus. Need panevad aluse kohalikule kogukonnale ja majandusele.

Kultuuritraditsioonide järgimise tulemusena on välja kujunenud asjakohane oskusteave, viinamarjakasvatuse ja veinitootmise tava ning laagerdamismeetodid, mis põhinevad põhjalikel teadmistel piirkonnas ajalooliselt kasvanud viinamarjasordi „Barbera“ kohta ja võtavad arvesse selle võimet kohaneda konkreetsete keskkonnatingimustega.

B) Toote selliste omaduste ja tunnuste üksikasjalik kirjeldus, mis on valdavalt või eranditult seotud geograafilise piirkonnaga.

Nizza DOCG (KPN) on kõige väärtuslikum piirkonnas toodetud vein. Lõpptoote eripära tuleneb tootmispiirkonna pinnase omadustest. Savi- ja liivarikkast merglist koosneva pinnasega Nizza piirkonnast pärit veinidel on intensiivsem värvus ja värvivarjundid, keskmine kuni kõrge pH ja madalam happesus ning väga intensiivne mullane lõhn (kohalikus murdekeeles on mergli nimetus „tuf“). Veinid on elegantsed, hästi struktureeritud ja pika elueaga. Valdavalt liivase pinnasega piirkondadest pärit veinidel on suurem happesus, vähem intensiivne värvus, mitmekesine ja peen lõhnabukett, milles on tuntav palsami ja lõhnataimede noot, ning harmooniline struktuur.

Optimaalne päikesekiirguse tase, mulla- ja kliimatingimused ning eespool kirjeldatud mullatüübid võimaldavad toota hästi struktureeritud veine, mis on rikkalikud, sobivad laagerdamiseks ning säilivad hästi Viinamarjaistanduste asukoht lõunasse, edelasse ja kagusse avanevatel nõlvadel mõjutab päikesevalguse neeldumist ning soodustab viinamarjade küpsemist ja tagab nende kvaliteedi, suurendades suhkrute ja polüfenoolide sisaldust.

C) Punktides a ja b osutatud aspektide vaheline põhjuslik seos.

Nizza veinide erilised kvaliteediomadused on loodusliku keskkonna ja inimfaktori (viinamarjakasvatuse, veinitootmise ja laagerdamisega seotud traditsioonid ja oskused) koostoime tulemus. Eelkõige on tootjad teinud väga rangeid valikuid seoses viinamarjakasvatamismeetoditega (saagikuse piiramine, eriti Vigna märkega veinide puhul) ning loobunud Nizza DOCG (KPN) veinide rikastamisest.

Teadmised viinapuude traditsioonilisest kärpimismeetodist on pärit juba antiikajast ning kaheõlaline Guyot' lõikus on nende teadmiste täiuslik väljund. Need tegurid ja üsna kõrged päevased temperatuurid võimaldavad viinamarjade optimaalset küpsemist ja tagavad Nizza veinidele iseloomulikud organoleptilised ja analüütilised omadused.

Nizza piirkond on Piemonte maakonnas Barbera veinide tootmise ajalooline keskus. Veinide tootmisel, laagerdamisel ja turustamisel on siin pikk traditsioon, mis on loonud head tingimused keskmise ja pika laagerdamisajaga struktureeritud punaste veinide tootmiseks ja turustamiseks.

9. Olulised lisatingimused

Villimine kindlaksmääratud piirkonnas

Õigusraamistik

ELi õigusaktid

Lisatingimuse liik

Villimine kindlaksmääratud piirkonnas

Tingimuse kirjeldus

Vastavalt määruse (EÜ) nr 607/2009 artiklile 8 peab villimine või pakendamine toimuma kindlaksmääratud geograafilises piirkonnas, et tagada kvaliteet, päritolu ja kontrollide tõhusus.

Nizza DOCG (KPN) veinide kvaliteet ja eripära, mis on seotud selle päritolupiirkonnaga, on paremini tagatud, kui villimine toimub määratletud piirkonnas, sest kõikide transportimise ja villimisega seotud tehniliste eeskirjade järgimine kuulub määratletud piirkonna veinitootjate vastutusalasse ja ametialase pädevuse alla.

See kohustus võimaldab vältida selliseid võimalikke riske, mis võivad kaasneda transportimisega väljapoole kaitstud päritolunimetuse (KPN) piirkonda, nagu kõrgest või madalast temperatuurist põhjustatud oksüdeerumine ja termiline stress, millega kaasneb toote kvaliteedi halvenemine ning negatiivne mõju keemilistele (happelisus, polüfenoolid, värvained) ja organoleptilistele (värvus, lõhn) omadustele ja stabiilsusele. Lisaks vähendatakse selle nõudega mikrobioloogilise saastumise ohtu (bakterid, viirused, seened, hallitusseened ja pärm).

Nimetatud kohustus aitab vältida kirjeldatud riske eelkõige seetõttu, et pädevate asutuste kontrollisüsteemi, mis hõlmab ettevõtjate kõiki tootmisetappe ja eriti veini villimist, saab määratletud piirkonnas tõhusamalt rakendada.

Seetõttu kehtestatakse Nizza DOCG (KPN) veinide kvaliteedi tagamise eest vastutavate ettevõtjate jaoks kõnealune kohustus, et tarbijad saaksid olla täiesti kindlad toote päritolus, kvaliteedis ja vastavuses tootespetsifikaadile ning selleks, et säilitada nimetuse head mainet.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/12401